Արցունքապարկի բորբոքում

Արցունքապարկի բորոբոքում, առաջանում է արցունքապարկը և քթի խոռոչները կապող արցունքաքթային ծորանի անանցանելիության հետևանքով։ Արցունքականգի հետևանքով արցունքապարկը գերձգվում է, լայնանում և կորցնում առաձգականությունը։ Նման կանգային երևույթներ կարող են առաջանալ հավելյալ ծոցերի լորձաթաղանթների հիվանդությունների, քթի վնասվածքների դեպքում և այլն։ Արցունքականգի դեպքում արցունքը կորցնում է իր հակամանրէային հատկությունը, և լայնացած արցունքապարկում նպաստավոր պայմաններ են ստեղծվում վարակի առաջացման համար։ Դա հանգեցնում է արցունքապարկի լորձաթաղանթի բորբոքման (քրոնիկական արցունքապարկի բորբոքում)։ Եթե բորբոքվում են արցունքապարկը շրջապատող հյուսվածքները, ապա առաջանում է ավելի ծանր ձև՝ սուր կամ ֆլեգմոնային արցունքապարկի բորբոքում։ Արցունքապարկի բորոբոքում հաճախ լինում է հասուն մարդկանց, երբեմն՝ նորածինների մոտ։ Բարդություններից խուսափելու համար անհրաժեշտ է ժամանակին վիրահատել։

Ծանոթագրություններ

Արտաքին հղումներ 
 Encyclopædia Britannica Dacryocystitis 
 Dacrocystocele  

Ակնաբուժություն